Ek wou altyd verpleging doen, toe vir een of ander rede net voor my matriek eksamen besluit ek op biblioteekkunde. Wel ek het dit gedoen, my graad gekry en vir 10 jaar gewerk - en dit glad nie geniet nie. Nou is ek in 'n stadium in my lewe waar ek 'n beroeps keuse moet maak. Biblioteek poste is nou baie skaars en ek is soortvan moeg om bakhand te staan vir 'n werk. Ek kan nou verskeie keuses uitvoer. Ek kan of vir 'n jaar studeer in 'n rigting wat grens aan bibl.kunde - dan is alles darm nie verniet nie - en dit gee my dalk beter kans op ander werksgeleenthede of ek kan verpleging studeer. My prolbeem met verpleging is dat dit vir 3 jaar is dit 'n opdraande stryd gaan wees omdat dit voltyds is, en ek 3 klein kindertjies het. Ek is bang ek verromantiseer verpleegkunde en dat ek na 'n jaar spyt sal wees ens, ens, ens.